## Образец № 1

**Съгласно чл. 71, ал. 1 от ЗУО**

*lav4e*

**РЕПУБЛИКА БЪЛГАРИЯ**

**Министерство на околната среда и водите**

РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ-ПЛОВДИВ

**РЕШЕНИЕ**

**№ 09 – ДО – 1167 - 00 от 16.11.2021 год.**

На основание чл. 71, ал. 1, във връзка с чл. 35, ал. 1, т. 1 от Закона за управление на отпадъците (ЗУО), във връзка със Заявления № УО-2418 от 02.11.2021 год. и № УО-2418-1 от 12.11.2021 год.

**РАЗРЕШАВАМ**

**на**

**„ДРАГИЕВ И КО“ ООД**

**І. Да извършва дейности по третиране на отпадъци на следните площадки:**

1. **Площадка № 1:**

* 1. С местонахождение: област Пловдив( община Асеновград, община Брезово, община Калояново, община Карлово, община Кричим, община Куклен, община Марица, община Перущица, община Пловдив, община Първомай, община Раковски, община Родопи, община Садово, община Сопот, община Стамболийски, община Съединение, община Хисаря).
  2. Видът (кодът и наименованието), количеството, произходът на отпадъците и дейностите по третиране са посочени в следната таблица:

|  |  |  |  |  |  |
| --- | --- | --- | --- | --- | --- |
| **№** | **Вид на отпадъка** | | **Дейности,**  **кодове** | **Количество**  **(тон/год.)** | **Произход** |
| **Код** | **Наименование** |
| **1** | **2** | **3** | **4** | **5** |
|  | 17 05 04 | Почва и камъни, различни от упоменатите в  17 05 03 | **R10**-Обработване на земната повърхност, водещо до подобрения за земеделието или околната среда. | 150 000 | от строителство |

**II. Mетоди и технологии за третиране на отпадъците по видове дейности, вид и капацитет на съоръженията**

Дружеството да извършва обратен насип с излишни изкопани земни маси на обекти на различни Възложители. При изпълнение на общински и други проекти, изкопаните земни маси, които няма да се използват за вертикална планировка на обекта, от който са образувани, да се използват за обратен насип, рекултивация и/или за повдигане на нивото с цел подготовка за залесяване и др. Дейностите с отпадъка да се извършват на места, посочени от съответните общини и/или на обекти на други възложители.

Дейностите с отпадъци да се извършват въз основа на писмен договор и в рамките на съответните инвестиционни проекти.

**II.** **Кратко описание на мерките за безопасност и превантивните мерки, които да се предприемат с отпадъците при аварийна ситуация**.

На площадките разположени в област Пловдив (община Асеновград, община Брезово, община Калояново, община Карлово, община Кричим, община Куклен, община Марица, община Перущица, община Пловдив, община Първомай, община Раковски, община Родопи, община Садово, община Сопот, община Стамболийски, община Съединение, община Хисар) при извършване на изкопни и товаро-разтоварни дейности се очакват неорганизирани прахови емисии във въздуха.

С цел ограничаване на емисиите на прахообразни вещества, образувани при товарене, разтоварване, складиране и транспорт на строителни отпадъци, да се предприемат всички необходими мерки в съответствие с изискванията на чл.70 на Наредба №1 за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии (ДВ, бр.64 от 2005 г.).

Преди започване на дейностите със строителните отпадъци, същите да се подготвят като се овлажняват, с цел избягване на запрашаемост на околната среда в процеса на извършване на дейностите.

**R 10 – Обработване на земната повърхност, водещо до подобрения за земеделието или околната среда.**

Оползотворяването на отпадъците да се извършва с цел намаляване на депонираните строителни отпадъци и постигане на националните цели за повторна употреба, рециклиране и друго оползотворяване на строителните отпадъци, съгласно Наредба за управление на строителните отпадъци и за влагане на рециклирани строителни материали (*обн., ДВ, бр.98 от 08.12.2017г.*). Строителните отпадъци с код 17 05 04 да се оползотворяват чрез влагане в обратни насипи при строителните дейности на дружеството. Повторното влагане в обратни насипи да се осъществява изцяло съгласно изискванията на Наредба за управление на строителните отпадъци и за влагане на рециклирани строителни материали. Същите да са класифицирани като СО. Транспортирането на земните маси да се извършва по шосе с транспортни средства на фирми, притежаващи разрешителни документи по чл. 35 от Закона за управление на отпадъците (*обн., ДВ, бр 53/2012г., с посл. изм. и доп*.).

Обработването на земна повърхност /земни маси/ да се състои в доставяне до площадката на земни маси от изкопи. Дружеството да извършва материалното оползотворяване чрез влагане на СО в обратни насипи.

Използването на СО е дейност по материално оползотворяване, при която да се спазват едновременно следните условия:

**1.** Строителните отпадъци да са инертни, съгласно изискванията на § 1, т. 3 и на наредбата, съгласно чл. 43, ал. 1 от Закона за управление на отпадъците /ЗУО/;

**2.** Строителните отпадъци да са преминали през процес на подготовка преди оползотворяване и/или подготовка за повторна употреба. Произведените отпадъци, които ще се оползотворяват в обратни насипи, да се съхраняват отделно от оползотворените СО.

**IV. Условия, при които да се извършват дейностите по третиране на отпадъци**

1. Предаването за последващо третиране на отпадъците, включени в настоящото решение да се извършва само въз основа на писмен договор с лица, притежаващи документ по чл. 35 от ЗУО за отпадъци със съответния код съгласно наредбата по чл. 3 от ЗУО, както следва:

* разрешение или комплексно разрешително за дейности с отпадъци по чл. 35, ал. 1 от ЗУО;
* регистрационен документ за дейности с отпадъци по чл. 35, ал. 2, т. 3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО.

1. Отпадъците да се транспортират по начин, които няма да възпрепятства тяхното следващо оползотворяване. Транспортирането на отпадъците посочени в настоящето решение да се извършва въз основа на писмен договор с лица притежаващи съответните документи по чл. 35 от ЗУО (*ДВ. бр.53/2012г, с посл. изм. и доп*.) със специализирани и технически изправни средства.
2. **Площадката за отпадъци да отговаря на всички изисквания, съгласно Приложение № 9 към чл. 20, ал. 3 от Наредба за управление на строителните отпадъци и за влагане на рециклираните строителни материали (*ДВ, бр.98/2017г*.)**
3. Дейностите по третиране на отпадъци да отговарят на изискванията, описани в точка **ІІ. Mетоди и технологии за третиране на отпадъците по видове дейности.**
4. Да се уведоми **писмено РИОСВ-Пловдив не по-късно от 14 дни** преди започването на дейности със СО за местоположението на работните площадки, на които ще се извършват дейности **с код R10** и за датата на започването им.
5. **Да се влагат в обратен насип само третирани СО, които са инертни.**
6. При извършване на дейност с код R10 да бъдат съобразени количествените цели за влагане на рециклирани строителни материали и оползотворяване на строителни отпадъци в обратни насипи, описани в Приложение № 8 към чл. 13 от Наредба за управление на строителните отпадъци и за влагане на рециклираните строителни материали (*ДВ, бр.98/2017 г.*)
7. Дейносттa, включенa в настоящото разрешение, да се извършва на основание сключен писмен договор с притежателя на отпадъците и/или възложителя на дейността, който да се представи пред РИОСВ-Пловдив. След сключването на договора, „Драгиев и Ко“ ООД да уведоми писмено РИОСВ–Пловдив за местоположението на конкретната площадка, на която ще се извършва обработване на земната повърхност, водещо до подобрения за земеделието или околната среда **с код R10** и планираният срок за извършване на дейността.
8. Да се представи в РИОСВ-Пловдив **не по-късно от 14 дни** преди започването на дейностите договор с лицата, на чиито площадки ще се извършват дейностите, който да съдържа:

**9.1.** Срокът и лицето, отговорно за окончателното предаване за оползотворяване или обезвреждане на образуваните от дейността СО;

**9.2.** Клауза, според която предаването на образуваните отпадъци да се извършва само въз основа на писмен договор с лица, които имат право да извършват дейности съгласно [чл. 35 от ЗУО](https://web6.ciela.net/Document/LinkToDocumentReference?fromDocumentId=2137178691&dbId=0&refId=27029660" \t "_blank), за отпадъци със съответния код съгласно Наредба [№ 2 от 2014г. за класификация на отпадъците](https://web6.ciela.net/Document/LinkToDocumentReference?fromDocumentId=2137178691&dbId=0&refId=27029661);

**9.3.** Клауза с която се определя, чия отговорност е извършването на класификация по чл. 7, ал. 1, т. 1, в съответствие с чл. 4 от Наредба № 2 от 2014г. за класификация на отпадъците.

1. Да се информира РИОСВ-Пловдив в срок **не по-късно от 14 дни** за приключване на дейностите на съответната площадка.
2. Дейността, която се извършва от „Драгиев и Ко“ ООД с отпадъците описани в настоящето разрешение да се организират и експлоатират по начин, по който се изключва замърсяване на компоненти на околната среда, както и по начин, който не застрашава човешкото здраве.
3. С цел ограничаване на емисиите на прахообразни вещества, образувани при товарене, разтоварване, складиране и транспорт на строителни отпадъци, да се предприемат всички необходими мерки в съответствие с изискванията на [чл. 70 на Наредба № 1 за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии](https://web6.ciela.net/Document/LinkToDocumentReference?fromDocumentId=2137178691&dbId=0&refId=27029761" \t "_blank) (*ДВ, бр. 64 от 2005 г*.).
4. При извършване на дейностите на площадката, отговорните лица да осигуряват необходимите мерки за предотвратяване на аварийни ситуации.
5. При аварийна ситуация да се предприемат всички превантивни мерки и мерки за безопасност, които да са съобразени от вида, предназначението, местоположението на всяка площадка индивидуално.
6. Хумусният пласт да се отнема предварително от цялата площадка или трасе на обекта, с изключение на терените, предвидени за озеленяване. Да се съхранява и използва, съгласно изискванията на Закона за опазване на земеделските земи.
7. Да се води отчетност и да се предоставя информация съгласно изискванията на наредбата по чл. 48, ал. 1 от ЗУО - Наредба № 1 за реда и образците, по които се предоставя информация за дейностите по отпадъците, както и реда за водене на публични регистри (*ДВ, бр.51/2014 г., с посл. изм. и доп.*).
8. Притежателят на разрешението е длъжен да осигурява неограничен достъп на компетентния орган за инспекция и контрол на отчетността, за спазване на нормативните изисквания за третиране на отпадъците и условията, поставени в Решението.
9. Да се спазват стриктно изискванията на Закона за управление на отпадъците (*ДВ. бр. 53/2012 год., с посл. изм. и доп.*), както и други нормативни актове, отнасящи се за дейността.

**Забранява се:**

* Смесването на опасни отпадъци с неопасни отпадъци;
* Смесването на отпадъци с други такива, което ще възпрепятства тяхното оползотворяване;
* Оползотворяването и/или обезвреждането на какъвто и да било друг отпадък, освен посочените в настоящето Разрешение;
* Изоставянето, нерегламентираното изхвърляне или друга форма на неконтролирано управление на разрешените строителни отпадъци.

***Решението може да бъде обжалвано чрез директора на РИОСВ пред Министъра на околната среда и водите и/или пред Административен съд в района, на който е постоянният адрес или седалището на посочения в акта адресат, в 14-дневен срок от съобщаването му по реда на Административнопроцесуалния кодекс.***

**ИВАЙЛО ЙОТКОВ**

*Директор на РИОСВ - Пловдив*